Kꞌoa̱á sꞌín komà;
jꞌiì jè Juan nga kisꞌiìn bautizar xi̱ta̱ ya̱ i̱ꞌnde i̱tꞌaà xìn ñánda nangui kixì choòn.
Kiìchja̱ya nga kàtasíkájno jé‑la̱ jñà xi̱ta̱ nga mì ti̱ jé ko̱hótsji‑ne,
i̱kjoàn kàtasꞌín bautizar yijo‑la̱ mé‑ne nga si̱ìjchàatꞌaà‑la̱ Nainá jé‑la̱.
Kjìn xi̱ta̱ ijchò ꞌnchré‑la̱ Juan xi inchrobà‑ne nangui Judea ko̱ na̱xa̱ndá Jerusalén.
Kꞌe̱ nga jye jahatakòn jé‑la̱ jñà xi̱ta̱,
jè Juan kisꞌiìn bautizar ya̱ nandá xa̱jngá nandá Jordán.
Nikje xi tsohòkjá Juan,
tsja̱‑la̱ cho̱ camello‑né;
ko̱ jngoò sincho̱ chrjoa̱ tsibíkjá ndáyá‑la̱;
tsojmì xi kiskine Juan,
jñà cho̱ langosta,
ko̱ tsjén‑la̱ cho̱ cera xi tjín i̱jiìn ijñá.
Kꞌoa̱á sꞌín kiìchja̱ nga tsò:
―Ìjngoò nchrobátji̱ngui‑na xi ìsa̱ tse ngaꞌñó tjín‑la̱ mì kꞌoa̱à‑ne koni ꞌa̱n,
skanda mì kì tjíꞌnde‑na nga kósi̱ñiatꞌaà‑la̱ nga skíjnda̱ jè xo̱xꞌín‑la̱ xo̱jté‑la̱.
Kixi̱í kjoa̱ ꞌa̱n,
ta nandá sꞌiìn‑na bautizar xi̱ta̱,
ta̱nga jè xi sa̱ nchrobátji̱ngui‑na,
ko̱ó Ini̱ma̱ Tsjeè‑la̱ Nainá sꞌiìn‑nò bautizar.
Jngoò na̱chrjein jꞌiì‑ne Jesús ya̱ Nazaret,
nangui xi chja̱‑ne Galilea;
i̱kjoàn jè Juan kisꞌiìn bautizar ya̱ nandá xa̱jngá nandá Jordán.
Kꞌe̱ nga itjokàjiìn‑ne nandá Jesús,
ni̱to̱ón kijtseè nga kitáxꞌa̱ ngajmiì koa̱ jè Ini̱ma̱ Tsjeè‑la̱ Nainá inchrobàjen ꞌnè‑la̱ koni jngoò ni̱se paloma.
Koa̱ kinaꞌyà jngoò‑la̱ ꞌén xi ngajmiì inchrobà‑ne xi kitsò:
―Ji̱‑né xi kiꞌndí‑na̱,
xan‑lè,
xi ꞌñó matsjake̱‑lè,
tsja tjín‑la̱ takoàn i̱tꞌaà tsi̱ji.